Na osnovu člana 121. i 176. Zakona o visokom obrazovanju ("Službene novine Kantona Sarajevo" broj 36/22), člana 190, 196, 199, 201. Statuta Univerziteta u Sarajevu, a u skladu sa Odlukom Vijeća br: 03-03-5. redovna sjed.- 443/23 od 10.05.2023. godine, te saglasnosti Rijaseta, Uprave za obrazovanje i nauku br: 02-03-2-2002-3/23 od 25.05.2023. godine i Senata Univerziteta u Sarajevu br: 01-12-30/23 od 22.06.2023. godine, Fakultet islamskih nauka Univerziteta u Sarajevu raspisuje

***JAVNI KONKURS ZA AKADEMSKO OSOBLJE***

***U NAUČNONASTAVNA ZVANJA NA FAKULTETU ISLAMSKIH NAUKA***

 ***UNIVERZITETA U SARAJEVU***

**Konkurs za izbor u akademsko naučnonastavno zvanje, vrši se u skladu sa članom 103. i 119. Zakona o visokom obrazovanju (“Službene novine Kantona Sarajevo”, broj: 33/17.) i članom 201. Statuta Univerziteta u Sarajevu, broj: 01-1093-3-1/18 od 28. 11. 2018. godine**

1. **Nastavnik u zvanju docenta, naučna oblast hadis -1 izvršilac sa punim radnim vremenom**

**Kandidati treba da ispunjavaju uvjete iz člana 96. Zakona o visokom obrazovanju (“Službene novine Kantona Sarajevo“, broj: 33/17). i 194. Statuta Univerziteta u Sarajevu, broj: 01-1093-3-1/18 od 28. 11. 2018. godine:**

1. **docent**: naučni stepen doktora u datoj oblasti, najmanje tri naučna rada objavljena u priznatim publikacijama koje se nalaze u relevantnim naučnim bazama podataka, pokazane nastavničke sposobnosti.

**Za navedenu poziciju zainteresirani kandidati dužni su dostaviti:**

* Diplomu o stečenom naučnom stepenu doktora nauka **ili** Diplomu o završenom **III.** ciklusu studija – original ili ovjerenu fotokopiju;
* Diplomu o stečenom naučnom stepenu magistra **ili** Diplomu o završenom **II.** ciklusu studija **sa Dodatkom diplomi** – original ili ovjerenu fotokopiju;
* Diplomu o završenoj odgovarajućoj visokoj stručnoj spremi **(VSS)** **ili Diplomu o završenom I. i II. ciklusu studija sa Dodatkom diplomi** - original ili ovjerenu fotokopiju;
* Prijevod/i gore navedene/ih diplome/a – original/e ili ovjerenu/e fotokopiju/e;
* Rješenje/a o priznatim inostranim visokoškolskim kvalifikacijama ukoliko su gore navedene diplome/a stečene – van područja BiH - original/e ili ovjerenu/e fotokopiju/e;
* Biografiju (CV) i spisak objavljenih naučnih radova, projekata, patenata ili originalnih metoda iz oblasti za koju se vrši izbor;
* Bibliografiju u štampanoj i elektronskoj formi;
* Podatke o nagradama i priznanjima u vezi sa odgovarajućom naučnom oblasti;
* Listu objavljenih naučnih radova, **kao i same radove;**
* Dokaz da su radovi objavljeni;
* Izvod iz matične knjige rođenih – original ili ovjerenu fotokopiju;
* Uvjerenje o državljanstvu – original ili ovjerenu fotokopiju.

Kandidati su dužni da pored navedene dokumentacije dostave i ostalu potrebnu dokumentaciju kojom dokazuju da ispunjavaju uslove za izbor u skladu sa Zakonom i Statutom.

Uslovi za izbor kandidata u naučnonastavna zvanja utvrđeni su u članovima 94., 96., 102. i 103. Zakona o visokom obrazovanju („Službene novine Kantona Sarajevo“, broj: 33/17.) i članovima 192., 193., 194. i 196. Statuta Univerziteta u Sarajevu, broj:01-1093-3-1-/18 od 28. 11. 2018. godine.

Kandidat koji bude izabran na navedenu poziciju dužan je dostaviti Uvjerenje da protiv njega nije potvrđena optužnica kod nadležnog Općinskog i Kantonalnog suda i Uvjerenje o zdravstvenom stanju i radnoj sposobnosti.

Kandidati su obavezni u prijavi naznačiti akademsko zvanje za koje se prijavljuju.

**Napomena:** U skladu sa članom 176. Zakona o visokom obrazovanju ("Službene novine Kantona Sarajevo" broj: 36/22): ''svi članovi akademskog osoblja koji su izabrani u akademsko zvanje prema odredbama zakona koji prestaje da važi stupanjem na snagu ovog zakona zadržavaju pravo da budu izabrani u isto ili više akademsko zvanje prema uslovima propisanim ranijim zakonom''.

Dokumenti se prilažu u formi ovjerenih kopija.

Dokumenti se ne vraćaju.

Nepotpune i neblagovremene prijave ne razmatraju se.

Sa izabranim kandidatom zaključuje se Ugovor o radu na period na koji je kandidat izabran.

Prijave sa potrebnom dokumentacijom podnose se lično ili putem pošte na adresu:

Fakultet islamskih nauka Univerziteta u Sarajevu, Ćemerlina 54, 71000 Sarajevo

(sa naznakom ''za Konkurs za izbor akademskog osoblja – nastavnika'').

Konkurs ostaje otvoren 15 (petnaest) dana od dana objavljivanja.

***Datum objave, 05.07.2023. godine, Oslobođenje***